id en id id en id id en id id id en en en id id id ms id ms cs en id en id id id id ms en id ms ms id id id id id id id ms cs en en id en ro ro id id id id ms id ms hbs_lat id id id cs en ms en id ms id ms id id id id id id id id id cs id en id en tr it en en en ms ms id id id id id id ms id id id cs en id en id id id ms ms ms en en en id id ms id ms ms id cs en en en en id id cs en en id en en en en id en en id id ms id ms id id id en ms lt id en id ms id id id en sv en sv en it en ms id id id id ms it ms id id ms ms en id id en id ms id it id id id en en en id en en id en en cs en en cs cs da en da cs en en cs cs en en en cs cs da en de de en en cs cs en en en cs cs da en da cs en en cs da en en cs cs da en da cs en en cs cs en en en de cs da en da cs en en cs da en en en de cs da en da cs en en cs da en en en de cs da cs en en cs da en en en pl hu da en en id id id ms ro ms tr ms id id id id en en en cs da en en en cs da en da cs en en cs da en id cs id en id en ms id en
"Sorry ye! Saya tak ada cash sekarang! Tak sempat pergi bank!"
"Tak apa Encik! Saya ada bawa mesin card credit - wireless lagi!"
*Gambar di atas hanya nak menunjukkan mesin card credit wireless itu!
Ramadhan yang santai dan padat. Terima kasih semua!
Pejam-celek-pejam-celek rupa-rupanya hampir dua bulan aku “duduk bersantai” di rumah. 10 hari sebelum Ramadhan aku sudahpun bercuti dan hari ini 8 Syawal baru balik pejabat. Bagaimanapun pun aku hanya bercuti di hari biasa (week day) tapi masih bekerja di hujung minggu (week end) cuma aku akan angkut anak jantan seorang aku itu dan isteri aku itu ke mana saja aku pergi.
Dalam “duduk bersantai” itu juga aku sempat mengendalikan beberapa kerja amal sumbangan untuk anak-anak yatim. Di antaranya ialah sumbangan duit raya dan pengisian beg cenderahati untuk anak-anak yatim dan pelajar miskin Sekolah Izzuddin Shah dan Sekolah Raja Perempuan Taayah di Ipoh. Di mana aku bersekolah dari Tingkatan 1 hingga 3 di Sekolah Izzuddin Shah dan Tingkatan 4 dan 5 di Sekolah Raja Perempuan Taayah. Ketika itu Sekolah Izzudin Shah belum mempunyai makmal sains dan kami terpaksa menumpang sekolah dan makmal sains di Sekolah Raja Perempuan Taayah.
Ingin aku jelaskan di sini, aku hanya penyelaras dalam kerja-kerja amal ini. Sokongan rakan-rakan terutama sesama Batch 1980 – 1984 yang banyak membantu membuat sumbangan.
Kepada mereka semua ini hanya Allah SAW sahaja yang mampu membalasnya.
Walaupun pengisian beg cenderahati kali ini tidaklah semewah dengan tahun-tahun sebelum ini, penerima-penerima sumbangan ini amat berbesar hati menerimanya. Mereka adalah 52 orang anak-anak yatim dan pelajar miskin Sekolah Izzuddin Shah dan Sekolah Raja Perempuan Taayah di Ipoh. Dua orang anak yatim kematian ayah yang lemas semasa menyelamatkan dua orang pelajar UTP di Kampar pertengahan tahun ini dan lapan lagi anak yatim pelajar UUM.
Keluarga kecil, keluarga besar & bapa bertongkat semula
Agaknya itulah lagu deringan terbaru dari Celcom ekoran dari kegagalan talian mereka 12-jam pada 25-Sept-2009 Khamis lalu.
Ramai pelanggan Celcom menerima mesej permohonan maaf dari Celcom. Aku menunggu juga mesej permohonan maaf dari Tesco yang menghantar sms awal pagi-pagi buta mengiklankan promosi ayam bersih tanpa kepala. Mujurlah semenjak-dua-menjak ini sms dari Tesco yang diterima tidak lagi pada masa sedang nyenyak dilamun mimpi itu.
Aku tidak pasti sama ada sms-sms yang kerap diterima kini dari mana sumbernya. Sms-sms berbentuk periklanan perniagaan ini kadang-kadang entah apa-apa. Ada sekali itu mengiklankan perkhidmatan muat-turun gambar-gambar selebriti yang panas-panas. Panas macamana tak tahu pula aku!
Dua tiga hari sebelum raya dan melarat dua tiga hari selepas raya, sms-sms diterima mencurah-curah pula! Semuanya ucapan menyambut aidilfitri. Entah mengapa kebanyakan pengirim ini tidak menyatakan nama mereka. Macamlah semua nama mereka ini ada dalam simpanan phone book atau in box aku! Sesetengah itu kaki tukar nombor, bulan lepas saja nombor lain, tup-tup bulan ini nombor lain! Kepada student aku awai-awai lagi aku bagi warning, hantar sms tu belajarlah tulis nama. Kalau tak tulis nama macamlah hantar surat tak tandatangan. Itu sudah kira surat layang!. Kalau sms bolehlah dikategorikan sms layang!
Mulanya rajin juga aku balas; Maaf! Siapa ini? Kalau sudah dekat 20 sms, aku delete saja sms itu!
Kalau lengkap dengan nama, memang aku balas balik.
Macamanapun kepada semua pengirim sms-sms itu (dan juga kad-kad raya) aku ”jamakkan” saja ucapan-ucapan sms itu dengan posting kali ini.
”Selamat Hari Raya Aidilfitri. Maaf Zahir Batin.”
Posted by lukmanw@gmail.com at 5:08 PM No comments:
Monday, September 14, 2009
Sahur Bawal Goreng Kak Mah & Abang Din di Juru
Sahur Bawal Goreng Kak Mah & Abang Din Juru di Juru
Bersahur kelmarin di sebuah hotel Seberang Prai ini memang sudah diduga menunya. Lauk-pauknya sejuk ”bedi” kata orang kampungku Tukuro, nasinya bukan saja sejuk tapi keras! Semuanya sama seperti masa bersahur pada 1 hingga 3 Ramadhan dulu di hotel yang sama cuma ketika itu kami ditemani Aishah dan artis AF!
Malam kedua semalam aku bersahur di Warung Kak Mah & Abang Din di Juru.
Kami tiga beranak tapi makan 4 pinggan penuh Nasi Puteh dan 4 ekor besar Bawal Goreng. Lauk lain? Mana ada lauk lain di warung ini.
Kami duduk bersahur dari pukul 3 sampai pukul 4.30 pagi.
Kak Mah sambil mengoreng sambil menjawab henpon. Macam bursa saham pulak! Manakan tidak sat-sat dia bersuara, bungkus nasi 12 penuh. Bawal 12. Bendi tak mahu. Timun dan sambal mahu. Bungkus kicap sama!
Sapa itu Kak Mah, saja aku manis mulut tanya.
Geng Molex. Tiap-tiap hari mesti order sahur kat sini, jawab Kak Mah.
Tret, tet, tet, Tret, tet, tet.........
Bunyi order lagi minta 6 Bawal garing-garing tapi bukan bungkus. Suruh siap akan datang makan jam 4.30 pagi.
Warung inipun sudah nampak diperelokkan. Lebih kemas dan hygiene untuk lepas raya nanti. Siap ada banner baru untuk contact number dan menu. Masa operasi pun sudah dilanjutkan. Bisnes bagus nampak Kak Mah?
Siapa nak datang lepas raya nanti eloklah telefon dulu terutama datang belah petang. Takut Bawal habis!
Rujuk sini untuk peta.
Posted by lukmanw@gmail.com at 11:04 PM No comments:
Pasar Ramadhan Kamunting. Sumber
Pasar Ramadhan berhampiran rumah aku di Kamunting ni rasanya boleh dibilang jari kekerapan aku mengunjunginya. Taiping tak tergerak hati. Parit Buntar dan Bagan Serai langsung tak sior! Mungkin esok menjenguk kejab di Changlung itu. Sebulan-bulan berpuasa tahun ini hanya esok sahaja aku balik ke Sintok. Itupun hanya semalam!
Jauh berbeza semasa aku masih bekerja di Kamunting, Kulim Hi-Tech atau Ipoh. Pantang jarum jam mencecah angka tiga, sudah mula gelisah macam kucing kematian ibunya.
Semasa di Jabatan Latihan aku bersama-sama En. Osman Bo (Bola boleh Botak pun boleh! Jangan suka kata orang!). Dengan van syarikat kami melilau Pasar Ramadhan Taiping dan Kamunting. Sebenarnya apabila selesai urusan kami di Taiping, dalam perjalanan balik itu sempatlah menyinggah.
Itu masa pejabat di luar bangunan kilang, masa pindah masuk bangunan kilang di Jabatan Safety, langkah lagi panjang. Tak mainlah Kamunting dan Taiping, kami pergi ke Parit Buntar, Bagan Serai dan Padang Rengas! Siapa kami itu? Geng keluar minum le!
Itu waktu kerja. Kalau hujung minggu lagi jalan jauh sama anak jantan seorang aku itu dan orang rumah seorang aku itu. Paling dekatpun Kuala Kangsar dan Batu Kurau. Biasanya kami ”menjelajah” hingga ke Ipoh, Lumut dan Prai.
Ada sekalipun kerana hanya terbaca cerita Murtabak Kampung Gajah, kami semata-mata ke sana, membelinya dan kembali ke Taiping!
Begitu juga semasa bekerja di Kulim Hi Tech dan Ipoh. Sepanjang-panjang jalan yang ada Pasar Ramadhan akan aku singgah sebelum sampai ke rumah.
Tahun ini semuanya berbeza. Kebetulan dari awal puasa hingga ke hari ini aku berpeluang berpuasa dengan anak dan isteri walaupun sudah beberapa kali bersahur di beberapa hotel.
Adakah aku sudah berubah? Atau aku sudah letih........
Posted by lukmanw@gmail.com at 10:56 PM No comments:
Wednesday, September 09, 2009
Posted by lukmanw@gmail.com at 11:52 AM No comments:
Monday, September 07, 2009
Tiada lagi “pemuas nafsu”!
Tiada lagi “pemuas nafsu”!
Hari ini hari ke 17 umat Islam berpuasa. Hampir setiap hari boleh dikatakan inilah menu tunggal pilihan aku tanpa jemu-jemu. Bermula dengan tiga Ramadhan pertama di sebuah hotel di Seberang Prai, aku membelinya di Pasar Ramadhan yang berdekatan. Kelas minggu berikutnya di Kuala Lumpur, aku membelinya di Pasar Ramadhan di perjalanan yang dilalui. Minggu hadapan ini akan berpuasa lagi di Seberang Prai dan pastinya menu ini tetap akan menjadi pilihan.
Bubur Lambuk atau setengahnya memanggil Kanji. Setiap hari di surau berselang empat rumah sahaja dengan rumah aku di perumahan di Kamunting ini akan mengedarkannya selepas Solat Ansar. Kalau jemu Bubur Lambuk Daging ini, aku ke Masjid Kamunting pula untuk Bubur Lambuk Manisnya. Di Masjid Kamunting ini Bubur Lambuk Manis ini diedar seawal selepas Solat Dzohor.
Lima, enam tahun kebelakangan ini aku hanya berbuka dengan Kurma, Bubur Lambuk dan Teh-O serta jika ada seketul dua kuih. Manakala anak jantan seorang aku itu dan orang rumah seorang aku itu mesti berbuka dengan nasi.
Kalau ada lauk kering seperti Ikan Bilis Goreng, Lobak Masin atau Telur Masin menjadi jugalah sebagai lauk tambahan Bubur Lambuk ini.
Nasi bagi aku hanyalah pada masa bersahur!
Mengapa ayah tak makan nasi? Tanya anak jantan seorang aku itu.
Sebenarnya sebelum lima, enam tahun ini aku berbuka mengikut nafsu. Air mesti sekole besar. Kalau bukan Air Tebu mesti Sirap Bandung ataupun Air Tembikai! Selepas Kurma mesti jamah kuih berat seperti Mee Rebus atau Meehoon Goreng. Kemudian bersambung dengan Nasi yang tak pernah cukup sepinggan mesti bertambah. Selepas Nasi berisi pula kuih ringgan seperti Cucur Badak atau Buah Melaka.
Kalau ke Pasar Ramadhan memang tak cukup jari di kedua-dua belah tangan untuk menjinjing pelbagai makanan ini.
Aku sendiripun tak boleh bayangkan bagaimana aku boleh menghabiskan semua makanan itu dalam masa setengah jam. Kemudiannya terlantar bersandarkan dinding ataupun “duduk dengan perut”!
Ini menyebabkan aku lebih suka berbuka di rumah sendiri. Kalau di hotel aku lebih rela berbuka di hadapan tv atau di celah katil di dalam bilik hotel! Kalau dijpanggil berbuka beramai dengan adik-beradik yang pulang bercuti di rumah orang tua aku ataupun mertua, aku menjadi serba salah. Terasa “lekat” di kerongkong untuk aku menelan nasi dan lauk! Tapi kalau Bubur Lambuk, boleh habis juga semangkuk!
Biasalah tiga bungkus itu diagihkan satu bungkus untuk rumah aku, satu bungkus untuk rumah orang tua aku dan sebungkus lagi untuk rumah mertua aku
Posted by lukmanw@gmail.com at 8:45 PM No comments:
Labels: Makan-makan, Orang Besar (Dewasa ini)
Siapa Nurin Jazlin Bt. Jazimin?
16-Sept-2007 tarikh apa untuk Nurin Jazlin?
Siapa Sharlinie Bt. Mohd Nashar?
9-Jan-2008 tarikh apa untuk Sharlinie?
Posted by lukmanw@gmail.com at 6:43 PM No comments:
Saturday, September 05, 2009
Ng Kah Liew, Pemenang Pingat Emas Baling Lembing Sukan SEA 1961
Ng Kah Liew, Pemenang Pingat Emas Baling Lembing Sukan SEA 1961
Bila saya tak bawa kamera mesti jumpa Dattaya di Taiping. Bila saya jumpa Dattaya di Taiping mesti saya tak bawa kamera, Siapa Muthiah Dattaya ini? Kawan saya ini mempunyai pelbagai pekerjaan sekarang ini seperti pemberita sambilan NST, penyelia pembinaan dan sebagainya ialah pemegang tiga pingat emas Sukan SEA 1971 (KL), 1973 (Singapura) dan 1979 (Jakarta) dalam acara Lontar Peluru.
Pagi tadi semasa menemankan emak saya ke Pasar Tani (dan juga Pasar Pagi) di Kamunting, saya mengambil kesempatan berbual dengan Apek Penjual Buah-buahan ini. Agak kerap sebelum ini saya membeli buah-buahan darinya terutama Betik.
Saya merasa kagum apabila diberitahu Apek bekas guru ini telah berusia 73 tahun. Dia membeitahu saya selepas bersara sebagai guru jasmani beliau mula berkebun dan sekarang meraih hasilnya.
Perbualan kami bertambah menarik apabila beliau memperkenalkan dirinya sebagai Ng Kah Liew dan secara spontan saya teringat Dattaya pernah memberitahu saya mengenai Ng Kah Liew ini.
Anak jati Taiping ini adalah pemegang pingat emas dalam acara Baling Lembing dalam Sukan SEA 1961 di Ranggon. Selepas memenangi pingat emas ini beliau bersara dan kecermelangan Malaysia di dalam acara Baling Lembing ini tahun berikutnya disambung oleh atlit Malaysia, Nashatar Singh Sidhu dalam tahun 1965 di Sukan SEA Kuala Lumpur.
Posted by lukmanw@gmail.com at 11:19 AM No comments:
Labels: Taiping Great Man
Friday, September 04, 2009
Lain kali jangan kata orang!
Lain kali jangan kata orang! Tuhan dah bayar “cash” di dunia lagi!
Posted by lukmanw@gmail.com at 2:27 PM No comments:
Labels: Orang Kecil (Remaja)
Newer Posts Older Posts Home
Subscribe to: Posts (Atom)
Pendapat anda amat dihargai
Comment Box is loading comments...
Panduan Berlibur ke Bandung
Panduan Berlibur ke Bandung Pengenalan Ke mana nak pergi cuti sekolah dua minggu ini? Sabtu Ahad tengah minggu ada kelas di KL. Hujung ...
Fixie tanpa brek bukan untuk jalan raya
Fixie tanpa brek bukan untuk jalan raya Dari awal tahun lagi, anak jantan seorang aku itu sudah kerap kali menyebut keinginannya untuk me...
Nasi Beratur Tanjung Malim Ala Padang
Nasi Beratur Tanjung Malim Ala Padang Seorang rakan (pengurus kilang pemasangan kereta) kerap kali mengesyorkan aku mencuba menu di sini. ...
Pasar Basah dan Pusat Membeli Belah E-Mart di Tudan, Miri
Pasar Basah dan Pusat Membeli Belah E-Mart di Tudan, Miri Tengahari tadi selepas check-out dari hotel di Jerudong, kami 3 beranak dibaw...
Nasi Beriani Gam Johor, Restoran Anje, Bangi
Nasi Beriani Gam Johor, Restoran Anje, Bangi Untuk ke sini mudah sahaja. Landmark utama ialah Bangunan Niosh dan Stesen Petronas berh...
M. E. R. D. E. K. A
M. E. R. D. E. K. A Saya mengenali dan menjadi rapat (bercinta?) dengan orang rumah saya seorang itu melalui aktivit...
High Mobility Tactical Vehicle VAMTAC 4X4
High Mobility Tactical Vehicle VAMTAC 4X4 Dalam sebulan dua ini aku kerap terserempak di Taiping beberapa buah kenderaan 4x4 tentera yang ...
Bawal Goreng Juru; Warung Kelapa Sawit Vs Gerai Kak Yah Din
Bawal Goreng Juru; Warung Kelapa Sawit Vs Gerai Kak Yah Din Makanan Bawal Goreng Warung Kelapa Sawit, Jalan Tok Kangar, Juru 1....
Mee Udang Ceduk Original Sungai Dua
Mee Udang Ceduk Original Sungai Dua Kebelakangan ini bila disebut Mee Udang Sungai Dua, ramai yang merujuk kepada Mee Udang Pak Ngah ber...
Amcorp Mall PJ Flea Market @ Pasar Karat @ Pasar Lambak
Amcorp Mall PJ Flea M...
2 Lines Caption (37)
Bahasa kian beku (30)
Blog kali ini (1)
Buku kali ini (33)
Ipoh Bandar ke 2 ku (32)
Orang Besar (Dewasa ini) (32)
Orang Kecil (Remaja) (50)
Pasar Malam dan Hari (25)
Pesanan orang lama (10)
Taiping Great Man (10)
Sudah tak ada alasan!
Ramadhan yang santai dan padat. Terima kasih semua!
Keluarga kecil, keluarga besar & bapa bertongkat s...
Maafkan kami! Maafkan kami!
Sahur Bawal Goreng Kak Mah & Abang Din di Juru
Tiada lagi “pemuas nafsu”!
Ng Kah Liew, Pemenang Pingat Emas Baling Lembing S...
Lain kali jangan kata orang!
Pengembara yang masih, sedang dan terus mengembara
View my complete profile
Pay back to society
Apa yang tersurat dan tersirat dalam ruangan ini adalah semata-mata pandangan dan pendapat penyirat berdasarkan pengalaman, pengetahuan, rujukan, pengajaran dan nasihat dari sumber-sumber tertentu yang mungkin dinyatakan ataupun tidak, tetapi tidak mengambarkan atau mewakili mana-mana organisasi yang disertai oleh penulis. Mereka yang belum akil-baligh memerlukan panduan orang dewasa yang matang untuk mengikuti siaratan ini. Harap maklum.
Simple theme. Powered by Blogger.